
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

    privind  aprobarea inchirierii   prin  licitatie  publica  a unor terenuri      

                   cu  destinatie  curti - constructii, situate in Focsani, str. Antrepozite 

                    nr.3, ce apartin  domeniului  privat al municipiului  Focsani, 

                   Consiliul local al municipiului Focşani, judeţul Vrancea, întrunit în şedinţă ordinară:

         - analizând Proiectul de hotărâre iniţiat de Primarul municipiului Focşani, raportul comun al Direcţiei economice, al Serviciului juridic-contencios, administrarea domeniului public şi privat, publicitate şi al Serviciului urbanism, înregistrat la nr. nr. 55531/ 19.11.2007, prin care se propune aprobarea închirierii prin licitaţie publică a unor terenuri cu destinatia curti – constructii, situate în Focşani, str. Antrepozite nr.3, ce aparţin domeniului privat al muncipiului Focşani;
        - având în vedere cererile nr. 55531/03.10.2007 si nr.55531/08.10.2007  formulate de locuitorii din Focsani, str. Antrepozite nr.3;
        - văzând avizul favorabil al Comisiei  pentru  buget, finante, investitii, libera initiativa, economie si servicii publice, al Comisiei pentru  amenajarea teritoriului si urbanism si al Comisiei pentru ecologie, protectia mediului si agricultura; 

        - în temeiul cu art. 36 alin. (1), (2) lit. “c”, art. 45 alin. (3) şi art. 123 alin. (2) din Legea nr. 215/ 2001 privind administratia publica locala, republicată, 

HOTĂRĂŞTE :

         Art. 1. Se aproba închirierea prin licitaţie publică a unor terenuri cu destinatia curti – constructii, situate în Focşani, str. Antrepozite nr.3, aparţinând domeniului privat al muncipiului Focşani, conform anexelor nr. 1 si 2, care fac parte integrantă din prezentul proiect de hotărâre.

        Art. 2. Se constată că terenurile identificate la art.1, situate în Focşani, str. Antrepozite nr.3, fac parte din domeniului privat al municipiului Focşani, terenuri neinventariate prin Hotărârea Guvernului nr. 908/ 2002 privind atestarea domeniului public al Judeţului Vrancea, precum şi al municipiilor, oraşelor şi comunelor judeţului Vrancea, cu modificarile ulterioare, urmand a se înscrie ca atare în Inventarul bunurilor care aparţin domeniului privat al municipiului.

      Art. 3. Se aproba caietul de sarcini privind închirierea prin licitaţie publică a terenurilor identificate la art.1, aparţinând domeniului privat al  muncipiului Focşani, conform anexei nr.3, care face parte integrantă din prezentul proiect de hotărâre. Preţul minim de pornire la licitaţie este de  2  lei / mp./ an.

       Art. 4. Prevederile hotărârii vor aduse la îndeplinire de Serviciul juridic –contencios, administrarea domeniului public şi privat, publicitate în vederea  încheierii contractului de închiriere şi de Direcţia economică care va urmări modul de executare al acestuia.       

      Art. 5. Prezenta hotărâre va fi comunicată de către Directia administraţie publică locală, compartimentelor, birourilor, serviciilor şi Primarului municipiului Focşani, care va asigura executarea acesteia prin Serviciul juridic-contencios, administrarea domeniului public şi privat, publicitate, Direcţia economică şi Serviciul urbanism.

PREŞEDINTE DE ŞEDINŢĂ,

Gheorghe GADJINSCHI

                                                                                                     CONTRASEMNEAZĂ,

                                                                                              Secretarul Municipiului Focşani

                                                                                                           Eduard Corhana

Municipiul Focşani,  27 noiembrie 2007

Nr. 316

                              ROMÂNIA                                                                                             ANEXA nr. 3
                     JUDEŢUL VRANCEA                                                                          la Hotărârea nr.   316
                  CONSILIUL LOCAL AL                                                                       din data de 27 noiembrie 2007

                MUNICIPIULUI  FOCŞANI

CAIET DE SARCINI

    Privind, închirierea prin licitaţie publică a unor terenuri cu destinatia curti – constructii,
              situate în Focşani, str. Antrepozite nr.3 care aparţin domeniului   privat al municipiului Focşani

       1. DATA ŞI LOCUL DESFĂŞURĂRII LICITAŢIEI PUBLICE

Licitaţia publică va avea loc în data de ______________2008, la sediul Primăriei municipiului Focşani, din b-dul Dimitrie Cantemir nr. 1 bis, ora _____

        2. OBIECTUL ÎNCHIRIERII:    

    2.1. Obiectul închirierii este terenul în suprafaţă de ____ mp.,  situat în Focşani, str. Antrepozite nr.3, lot ___ aparţine domeniului privat al municipiului Focşani şi este situat în intravilanul municipiului Focşani. Terenul care face obiectul închirierii, identificat in anexele nr.1 si 2 la HCL nr.      / 2007, este aferent blocului de locuinte situat la adresa de mai sus, proprietatea unor persoane fizice, pentru care, câştigătorul licitaţiei are obligaţia să asigure accesul permanent, continuu si nestanjenit la acesta.

    2.2.Terenul are destinatia de curti - constructii. In cadrul lotului de ______ mp. castigatorul licitatiei va avea posibilitatea sa edifice o magazie – constructie provizorie, pe o suprafata de maxim 30 mp., dupa obtinerea avizelor si autorizatiei prevazute de Legea nr.50/ 1991, republicata, cu modificarile si completarile ulterioare precum si alte dotari specifice destinatiei terenului ( uscator de rufe, batator de covoare .
      3. DURATA ÎNCHIRIERII : 

    3.1. Terenul care face obiectul închirierii se închiriază pe o durată de 10 ani.

    3.2. Modalitatea de plată şi clauzele speciale se vor stabili prin contractul de închiriere.

    3.3. Contractul de închiriere poate fi prelungit cu acordul ambelor părţi, pentru o perioada de cel mult jumatate din cea initiala, prin act adiţional, cu condiţia notificării intenţiei locatarului cu cel puţin 30 de zile înaintea expirării duratei închirierii.

        4. CARACTERISTICILE ÎNCHIRIERII: 

     4.1  Constructia provizorie se va realiza în conformitate cu prevederile Certificatului de urbanism.

          -  tratarea arhitecturală va fi în concordanţă cu ambientul arhitectural zonal ;

           -  se vor folosi pentru finisajul exterior, materiale specifice constructiilor provizorii din producţia internă sau din export, care să confere personalitate obiectivului ;

          - amplasarea în teren a construcţiei cât şi accesele vor fi proiectate astfel încât să se asigure circulaţia fluentă în zonă;

           - prin soluţiile adoptate se va asigura protecţia clădirilor învecinate, precum şi protecţia mediului;
          - alte clauze privind modul de executare şi de întreţinere al obiectivului care se va realiza pe terenul închiriat vor fi stabilite prin contractul de închiriere;

          - durata de execuţie a obiectivului va fi de 12 de luni de la data emiterii autorizaţiei de construire.

         5 . ELEMENTE DE PREŢ:

5.1. Preţul minim al închirierii pentru terenul în suprafaţă de _____ mp, situat în Focşani, str. Antrepozite nr.3, lot___ este de 2 lei/ mp./ an.

5.2. Preţul terenului licitat,  va fi cel puţin egal cu cel de la punctul 5.1. de mai sus, va fi indexat anual cu rata inflaţiei.

        6. ÎNCETAREA ÎNCHIRIERII :

    Încetarea contractului de închiriere poate avea loc în următoarele situaţii :

6.1. La expirarea duratei stabilite în contractul de închiriere;

6.2. În cazul nerespectării obligaţiilor contractuale de către chiriaş;

6.3. La dispariţia dintr-o cauză de forţă majoră a bunului închiriat sau în cazul imposibilităţii obiective a chiriaşului de a-l exploata, prin renunţare, fără plata unei despăgubiri;

6.4. În cazul în care terenul îşi schimbă destinaţia.

         7. SOLUŢIONAREA LITIGIILOR:

  Litigiile de orice fel apărute între părţile contractante, în cursul derulării contractului de închiriere, sunt de competenţa instanţelor de judecată.

       8. CONDIŢIILE DE PARTICIPARE LA LICITAŢIE :

       Taxa de participare la licitaţie este de 70,00 lei.

       Garanţia de participare la licitaţie este de 10% din valoarea chiriei pentru un an.

       Taxa de participare şi garanţia de participare la licitaţie vor fi depuse la casieria Primăriei municipiului Focşani.

       Pentru desfăşurarea procedurii licitaţiei publice deschise este obligatorie participarea a cel puţin 2 ofertanţi, persoane fizice sau juridice.În situaţia în care la prima licitaţie ( primul anunţ ) nu se prezintă cel puţin doi ofertanţi, licitaţia va fi anunţată din nou, fiind suficientă existenţa unei singure oferte .
       Persoanele fizice vor depune, în copie, următoarele documente :

-   buletinul de identitate;
-  domiciliul pe raza municipiului Focsani;
-  dovada achitării la zi a taxelor şi impozitelor (certificat fiscal);

-  procură autentificată la notar în cazul în care ofertantul participă la licitaţie prin reprezentant;

       9. MODUL DE DESFĂŞURARE AL LICITAŢIEI :

      Ofertanţii interesaţi, persoane fizice, pentru a participa la licitaţia publică organizată în vederea închirierii terenului aparţinând domeniului privat al municipiului Focşani aprobată prin hotărârea consiliului local, vor depune la sediul organizatorului  documentele solicitate şi oferta, nominalizate în anunţul publicitar publicat în ziarul .

        Termenul de primire al ofertelor nu poate fi mai mic de 20 de zile calandaristice, începând cu data publicării anunţului publicitar.
    9.1  Depunerea ofertelor :

  - ofertele vor fi redactate în limba română;

  - oferta este fermă, definitivă şi obligatorie pentru participarea la licitaţie.

    9.2 Oferta va cuprinde :

   -   cererea :

   -   oferta;

   -   dovada depunerii la casieria organizatorului licitaţiei a garanţiei de participare reprezentând 10% din valoarea chiriei aferente unui an calendaristic în numerar  sau cu ordin de plată cu viza Trezoreriei municipiului Focşani;

   -  dovada achitării la casieria organizatorului licitaţiei a taxei de participare în sumă de 70, 00 lei.

     Ofertele de participare la licitaţie se depun într-un singur exemplar.        

     Ofertantul va introduce oferta în două plicuri, astfel :

     - plicul exterior, pe care va fi scrisă adresa organizatorului licitaţiei, respectiv Primăria municipiului Focşani şi adresa terenului supus licitaţiei publice în vederea închirierii. Pentru continuarea desfăşurării procedurii de licitaţie este necesar ca după deschiderea plicurilor exterioare cel puţin două oferte să întrunească condiţiile prevăzute mai sus. 

     -  plicul interior va conţine oferta propriu-zisă. Pe plicul interior se va scrie numele şi prenumele ofertantului, domiciliul ( adresa) sau sediuil societăţii, asfel încât să se poată restitui acestuia, oferta în cazul în care nu a fost adjudecată sau respinsă.

9.3 Fiecare participant poate depune o singură ofertă pentru un singur lot şi aceasta trebuie semnată.

         -  Ofertele primite şi înregistrate după termenul limită de primire prevăzut în anunţul publicitar vor fi excluse de la licitaţie şi vor fi înapoiate ofertanţilor fără a fi deschise.

         -   Oferta trebuie să cuprindă toate condiţiile prevăzute în caietul de sarcini.

         -   Ofertantul va suporta toate cheltuielile aferente prezentării ofertei sale.

          Dacă oferta nu răspunde la cerinţele licitaţiei, aceasta va fi respinsă de comisia de licitaţie.

     În legătură cu ofertele se precizează următoarele :

   - oferta reprezintă angajamentul ofertantului în conformitate cu documentele licitaţiei, este secretă şi se depune în vederea participării la licitaţie;

   - oferta este supusă clauzelor juridice şi financiare înscrise în documentele ce o alcătuiesc;

   - organizatorul licitaţiei are dreptul să descalifice orice ofertant care nu îndeplineşte, prin oferta prezentată, una sau mai multe cerinţe din documentele de licitaţie;

  -   revocarea de către ofertant a ofertei după adjudecare, atrage pierderea garanţiei de participare;

ofertele aflate sub valoarea preţului minim depornire la licitaţie vor fi excluse;

       Licitaţia are loc la data şi ora stabilită în anunţul de vânzare .

      În cazul în care până la expirarea termenului limită de depunere a ofertelor, nu se depun cel puţin două oferte, organizatorul va proceda la republicarea anunţului publicitar, iar procedura licitaţiei publice va fi reluată.

       La data, ora şi locul anunţat pentru deschiderea licitaţiei vor fi prezenţi membrii comisiei de licitaţie şi ofertanţii care au prezentat documentele necesare pentru participarea la licitaţie, conform caietului de sarcini.

       Preşedintele comisiei de licitaţie descrie bunul imobil-teren, anunţă preţul minim de vânzare stabilit potrivit hotărârii consiliului local, pasul de licitaţie stabilit de comisie şi modul de desfăşurare a licitaţie.

        În cursul şedinţei de licitaţie ofertanţii au dreptul să anunţe, prin strigare, un preţ egal sau mai mare decât preţul anunţat de de preşedintele comisiei. 

        Dacă nici unul dintre ofertanţi nu oferă preţul de pornire la licitaţie, licitaţia va fi reluată la o dată ulterioară.

        Preţul minim de pornire la licitaţie este de  2 lei/ mp/ an .
        Ofertele pentru care s-au transmis notificări de retragere sau ofertele întârziate se vor restitui nedeschise.
           10. GARANŢII:

       În vederea participării la licitaţie ofertanţii, persoanele fizice, sunt obligaţi să depună la casieria organizatorului sau prin ordin de plată cu viza Trezoreriei municipiului Focşani, taxa de participare şi garanţia de participare.

    Ofertanţilor necăştigători li se restituie garanţia de participare pe bază de cerere.

   Garanţia de participare la licitaţie se pierde în următoarele situaţii :

      -  dacă ofertantul câştigător îşi retrage oferta în intervalul de la deschiderea ofertelor şi până la comunicarea adjudecării;

      -  în cazul ofertantului câştigător, dacă acesta nu se prezintă la data stabilită de comisia de licitaţie pentru perfectarea contractului de închiriere;

      -  în cazul respingerii (excluderii) de la licitaţie de către comisia de licitaţie.

         11. ANALIZAREA ŞI COMPARAREA OFERTELOR:

        La termenul stabilit pentru deschiderea ofertelor comisia va analiza integritatea ofertelor, legalitatea reprezentaţilor sau împuterniciţilor acestora.

       Se consideră oferta adjudecată aceea a ofertantului care acceptă preţul prezentat de către preşedintele comisiei şi nimeni nu oferă un preţ mai mare.

       Participanţii la licitaţie pot formula contestaţii cu privire la nerespectarea dispoziţiilor legale cu privire la modul de organizare şi participare la licitaţie. Contestaţiile se depun la comisia de licitaţie imediat după adjudecare. Soluţionarea contestaţiilor se face în termen de 2 zile de la data depunerii acestora.

        .

          12. DISPOZIŢII FINALE :

         Ca urmare a adjudecării licitaţiei publice cel care a fost declarat câştigător va trebui să se prezinte la Primăria municipiului Focşani să semneze contractul de închiriere.

          Caietul de sarcini se va cumpăra de la sediul organizatorului.

          Cumpărătorul caietului de sarcini care nu a prezentat oferta sau care nu a participat la licitaţie, va suporta integral contravaloarea caietului de sarcini.

          Caietul de sarcini, inclusiv toată documentaţia necesară participării la licitaţie se va pune la dispoziţia solicitantului de către organizator.

	  Preţul caietului de sarcini este de 30,00 lei.


	


                                 Preşedinte de şedinţă

                              Gheorghe GADJINSCHI

                                                                                                                Contrasemneaza,

                                                                                                     Secretarul municipiului Focşani

                                                                                                              Eduard CORHANĂ

